El 27 de setembre Sagunt celebra el Dia Mundial del Turisme
25 de setembre 2019

![Imagen 1](/media/actualidad/PublishingImages/1 Políticos/Cuerpo Natalia Antonino.jpg)

El Dia Mundial del Turisme es commemora tots els anys el 27 de setembre, amb celebracions dirigides per l’Organització Mundial del Turisme (OMT). El seu propòsit és conscienciar la comunitat internacional sobre el valor social, cultural, polític i econòmic del turisme, a més de sobre com el sector pot contribuir a aconseguir els Objectius de Desenvolupament Sostenible. En 2019, d'acord amb la transcendència que l’OMT ha donat a les habilitats, l'educació i l'ocupació al llarg de l'any, la celebració del Dia Mundial del Turisme s'articularà entorn del lema «Turisme i ocupació: un futur millor per a tots».

Des de la delegació de Turisme es vol posar de manifest la col·laboració entre les diferents entitats públiques i privades en el foment del turisme de la ciutat. Com és el cas de l'organització per diverses associacions i empreses locals, en col·laboració amb l'Ajuntament, dels actes del Dia de la Romanitat i les festes de Moros i Cristians.  

Entre les activitats programades per la delegació de Turisme destaca la visita guiada a la Via del Pòrtic i la Domus dels Peixos, que es realitzarà de forma gratuïta, a les 10.00 h, 11.15 h, 12.30 h, 16.00 h, 17.15 h i 18.30 h. El lloc de trobada serà la Via del Pòrtic, situada a la plaça Antiga Moreria de Sagunt. D'altra banda, a les 17.00 hores es realitzarà una visita guiada pel patrimoni industrial, el punt de trobada del qual serà l'Hospital Vell, situat a l'avinguda Mediterrani, 1, del Port de Sagunt.  

Estes visites guiades requereixen reserva prèvia, ja que les places són limitades. Es pot reservar plaça a l'Oficina de Turisme de Sagunt (962 655 859) o a l'Oficina de Turisme del Port de Sagunt (962 690 402).  

Entre els actes festius i culturals celebrats el divendres 27, es troben els organitzats per l'associació “Saguntum Augusta”, a les 20.00 h: inauguració “Ludi de la Romanitat” amb foc vestal i danses, a la Casa dels Berenguer. I els organitzats per l’“Associació de Moros i Cristians de Sagunt”. A les 20.30 h: pregó de festes a l'Ajuntament. Concentració a les 19.15 h a la plaça Blasco Ibáñez en direcció a Camí Reial fins a l'Ajuntament, encapçalat pel Bàndol Cristià. Després del pregó es continuarà amb la desfilada fins a la plaça Cronista Chabret encapçalat pel Bàndol Moro. A partir de les 23.30 h, orquestra Superhits, al Terraet de la plaça Cronista Chabret.  

La regidora de Turisme, Natalia Antonino, ha declarat que “**enguany hem volgut posar l'accent en com la cultura, el patrimoni cultural, històric i industrial, són una oportunitat per a l'ús del municipi, a través d'una governança pública-privada i associativa on tots els sectors relacionats amb el turisme s'impliquen cap al mateix objectiu de generar ocupació”.​**

![](/media/2xtp5elo/25-cartel-cast.jpg)

*   [](http://www.facebook.com/sharer.php?u=https://aytosagunto.es/va/actualitat/el-27-de-setembre-sagunt-celebra-el-dia-mundial-del-turisme/ "Facebook")
*   [](http://twitter.com/share?url=https://aytosagunto.es/va/actualitat/el-27-de-setembre-sagunt-celebra-el-dia-mundial-del-turisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-27-de-setembre-sagunt-celebra-el-dia-mundial-del-turisme/ "Linked In")
*   [](mailto:?body=https://aytosagunto.es/va/actualitat/el-27-de-setembre-sagunt-celebra-el-dia-mundial-del-turisme/)